Miljøpolitik Unionens politik på miljøområdet skal bidrage til forfølgelse af nedennævnte mål: — bevarelse, beskyttelse og forbedring af miljøkvaliteten — beskyttelse af menneskers sundhed — en forsigtig og rationel udnyttelse af naturressourcerne, — fremme på internationalt plan af foranstaltninger til løsning af de regionale og globale miljøproblemer, og navnlig bekæmpelse af klimaændringer — Unionens politik på miljøområdet tager sigte på et højt beskyttelsesniveau under hensyntagen til de forskelligartede forhold, der gør sig gældende i de forskellige områder i Unionen. Den bygger på forsigtighedsprincippet og princippet om forebyggende indsats, princippet om indgreb over for miljøskader fortrinsvis ved kilden og princippet om, at forureneren betaler (…). Ved udarbejdelsen af Unionens politik (…) tages der hensyn til: — eksisterende videnskabelige og tekniske cklimaændringer — de miljømæssige forhold i de forskellige områder i Unionen — fordele og ulemper ved foranstaltningens gennemførelse eller undladelse af at gennemføre den, den økonomiske og sociale udvikling i Unionen som helhed og den afbalancerede udvikling i dens områder (…). (Artikel 191 i traktaten om Den Europæiske Unions funktionsmåde)

Formål — At indføre et europæisk miljøoplysnings- og miljøovervågningsnet for at forsyne Unionen og dens medlemsstater med: 1. objektive, pålidelige og sammenlignelige oplysninger på europæisk plan, således at de kan: a) træffe de nødvendige miljøbeskyttelsesforanstaltninger b) vurdere deres gennemførelse c) sikre, at offentligheden oplyses på tilfredsstillende vis om miljøforholdene. 2. den nødvendige tekniske og videnskabelige støtte.

Opgaver — At samordne og i samarbejde med medlemsstaterne at oprette et europæisk miljøoplysnings- og miljøovervågningsnet. — At skaffe Unionen og medlemsstaterne de nødvendige objektive oplysninger til udformning og gennemførelse af en forsvarlig og effektiv miljøpolitik — At bistå med overvågningen af miljøforanstaltningerne ved at yde passende støtte til opfyldelse af rapporteringskravene — At rådgive de enkelte medlemsstater om udvikling, oprettelse og udvidelse af deres systemer til overvågning af miljøforanstaltninger — At registrere, sammenstille og vurdere data om miljøsituationen, at udarbejde rapporter om miljøets kvalitet og belastning på Unionens område, at opstille ensartede kriterier for vurderingen af miljødata, som kan anvendes i samtlige medlemsstater, og at arbejde videre med udviklingen og opretholdelsen af et referencecenter for miljøoplysning — At bidrage til at sikre sammenligneligheden af miljødata på europæisk plan og om nødvendigt ved egnede midler fremme en bedre harmonisering af målemetoderne — At fremme integreringen af europæiske miljøoplysninger i internationale programmer — At offentliggøre en rapport hvert femte år om miljøsituationen og om ændringer i og fremtidsudsigterne for miljøet — At fremme udviklingen af fremtidsstudieteknikker i miljøspørgsmål, udvekslingen af oplysninger om teknologi til at forebygge eller reducere miljøskader og af metoder til vurdering af omkostningerne i forbindelse med miljøskader og med politikker til forebyggelse, beskyttelse og genopretning af miljøet — At sikre bred formidling af pålidelige og sammenlignelige miljøoplysninger, navnlig om miljøtilstanden, til offentligheden generelt og med henblik herpå at fremme anvendelsen af ny telematikteknologi.

1 — Bestyrelsen Sammensætning — en repræsentant for hver medlemsstat — to repræsentanter for Kommissionen — to videnskabsmænd udpeget af Europa-Parlamentet. Opgaver At vedtage flerårige og årlige arbejdsprogrammer og overvåge gennemførelsen af dem. 2 — Den administrerende direktør Udnævnes af bestyrelsen efter indstilling fra Kommissionen. 3 — Det videnskabelige udvalg Sammensat af medlemmer, der er kvalificerede på miljøområdet, og som udpeges af bestyrelsen 4 — Ekstern revision Revisionsretten. 5 — Dechargemyndighed Parlamentet efter henstilling fra Rådet.

Budget 39,9 millioner euro (37,1 million euro) Tilskud fra Unionen: 87 % (85 %) Ansatte pr. 31. december 2009 Antal stillinger i henhold til stillingsfortegnelsen: 133 (123) Besatte stillinger: 121 (116) plus 56 (51) andre stillinger (kontraktansatte og udstationerede nationale eksperter). Ansatte i alt: 133 (123) der varetager følgende opgaver: — operationelle 89 (80) — administrative 43 (42) — blandede 1 (1).